Der er en meget stor handel på vej i Superligaen.

Federico Santander sælges nemlig til Bologna i Serie A for hele 45 millioner kroner. Det afslører BT.

Angiveligt har Ståle Solbakken dog prøvet at overbevise sin angriber om at blive i klubben, men det ser ikke ud til at blive tilfældet. Godt nok har den sydamerikanske offensivprofil endnu ikke skrevet under på en kontrakt, men det skulle gerne ske inden for de næste 48 timer, erfarer BT.

Den paraguayanske angriber har spillet 81 Superliga-kampe og scoret 37 mål.